Osnovna škola „Trstenik“- Split

Dinka Šimunovića 22

21000 Split

Klasa: 602-02/21-01/43

Urbroj: 2181-61-01-21-1

**PROTOKOL POSTUPANJA U SLUČAJU POTRESA**

**Split, ožujak 2021.**

**ZAPOSLENICI U ŠKOLI OSPOSOBLJENI ZA PROVOĐENJE EVAKUACIJE I SPAŠAVANJE:**

Voditelji evakuacije:

1. Pavlimir Ugrin
2. Mladen Kozina
3. Antonela Petrić

Provoditelji evakuacije:

Osobe zadužene za provođenje evakuacije su svi učitelji koji se zateknu s učenicima u učionici/dvorani (uključujući učenike razrednog odjela u kojem se zateknu, a koji su na hodniku, na stubištu, u sanitarnom čvoru) u trenutku oglašavanja znaka uzbune.

**ZAPOSLENICI EDUCIRANI ZA PRUŽANJE PRVE POMOĆI:**

1. Renata Duran

2. Robert Jelaska

3. Pavlimir Ugrin

**PONAŠANJE TIJEKOM I NAKON POTRESA ZA VRIJEME NASTAVE**

## **ZA NASTAVNIKE i STRUČNE SURADNIKE**

* Nastavnik će u trenutku potresa izdati uputu o hitnom sklanjanju na sigurno mjesto (ispod stola ili uz zid).
* Nastavnik se sklanja na sigurno mjesto do prestanka trešnje.
* Nakon smirivanja potresa, nastavnici će uputiti učenike prema planu evakuacije do unaprijed određenog zbornog mjesta.
* Prikaz evakuacijskog puta nalazi se na hodicima.
* Nastavnici zadnji izlaze iz učionice kada se uvjere da su izašli svi učenici.
* Stručne službe pomažu nastavnicima u evakuaciji, a tehnička služba gasi energente u školi.
* Nakon izlaska na sigurno zborno mjesto, nastavnik će još jednom provjeriti da li su svi na sigurnom te prema potrebi kontaktirati roditelje.
* Na zbornom mjestu mirno upućujte učenike o ponašanju i ostanite u grupi.
* Uputite učenike da ne koriste mobilne telefone za kontakte s ostalim članovima obitelji.
* Nastavnici ili razrednici koji su s razredom u vrijeme potresa će svojim komunikacijama obavijestiti roditelje svojih učenika o njihovoj zbrinutosti i sigurnosti.
* Uputite učenike da ne napuštaju zborno mjesto. Cijelo vrijeme morate znati gdje se nalaze učenici s kojima ste napustili učionicu.
* Ravnatelj ili zamjenik će vam javiti kako i kada ćete napustiti zborno mjesto, vraćate li se u učionice ili se organizira povratak učenika kućama.
* Ukoliko je došlo do ozljeđivanja učenika ili nastavnika postupate prema protokolu o pružanju prve pomoći, obavijestite službu za spašavanje na broj 112, roditelje i ravnatelja.
* Ukoliko ravnateljica ili stručni suradnik/ca (u smjeni) nisu s vama na zbornom mjestu, nazovite ih na mobitel i predajte izvješće o sigurnom dolasku na zborno mjesto.
* Ravnateljica će kontaktirati razrednike i zamoliti ih da svojim komunikacijskim kanalima obavijeste roditelje svojih učenika o njihovoj zbrinutosti i sigurnosti.
* Ravnateljica će vam javiti kako i kada ćete napustiti zborno mjesto, vraćate li se u učionicu ili se organizira povratak učenika kućama.

**OSTALO**

Ukoliko neki roditelji dođu po svoju djecu, možete ih pustiti, ali o tome morate

Obavijestiti ravnateljicu.

Nakon svakog potresa ravnateljici predajete izvješće o sigurnosti i zbrinutosti učenika

Koji su s vama.

**PROTOKOL POSTUPANJA ZA UČENIKE ZA VRIJEME NASTAVE**

**U UČIONICI**

* Ukoliko se dogodi potres za vrijeme trajanja nastave, a nalaziš se u učionici, dok traje potres i trešnja, skloni se ispod klupe te pokrij glavu i vrat rukama. Ako u učionici nema dovoljno mjesta pod klupama, skloni se uz dulji zid učionice, postavi se u fetus položaj leđima uz zid, spusti glavu na koljena i pokrij glavu i vrat rukama.
* Odmakni se od staklenih površina, ili od visokih predmeta, ormara, odnosno svega što može pasti.

* Nemoj paničariti i pokušaj se smiriti. Slušaj upute svog nastavnika.
* Nakon smirivanja trešnje, nastavnik će te odvesti evakuacijskim putem na zborno mjesto.
* Za vrijeme trajanja potresa nipošto se nemoj služiti dizalom ili stepenicama.
* Na zbornom mjestu mirno slušaj daljnje upute nastavnika i ostani u grupi, ne približavaj se zgradi, rasvjetnim stupovima, drveću ili bilo čemu što može pasti.

**U OSTALIM PROSTORIMA (na hodniku, u stubištu, dvorani, sanitarnim prostorima…)**

* Ukoliko se zatekneš u ostalim prostorima gdje nema zaklona, pomakni se uz unutarnji zid, postavi se u fetus položaj leđima uz zid, spusti glavu na koljena i pokrij glavu i vrat rukama.
* Ne napuštaj zgradu dok traje potres osim ako se u tom trenutku nalaziš neposredno kod ulaznih vrata, većina ozljeda tijekom potresa dogodi se kada ljudi panično istrčavaju na otvoreni prostor.
* Nemoj paničariti i pokušaj se smiriti. Nakon smirivanja trešnje, napusti zgradu prethodno dogovorenim putem te se pridruži ostalima na zbornom mjestu.

**NA ŠKOLSKOM DVORIŠTU**

* Ukoliko se zatekneš u školskom dvorištu, odmakni se od objekta škole, staklenih površina, stupova, žica, drveća te bilo čega što može pasti.
* Pokušaj ostati smiren i pričekaj nastavnike.

## **U svim navedenim slučajevima**

* Nemoj koristiti mobilni telefon za kontakte s ostalim članovima obitelji, jer će kontakt uspostaviti nastavnik.
* Ne napuštaj zborno mjesto – nastavnici moraju znati gdje se nalaziš.
* Ne pokušavaj sam otići svojoj kući, pričekaj upute nastavnika o povratku u učionice ili odlazak kućama.
* Ako si pod ruševinama pokrij usta, pokušaj ostati smiren i lagano udaraj po cijevima ili zidu. Ne viči ako ne moraš – vikanje može uzrokovati udisanje opasne količine prašine i gubitak energije.

## **PROTOKOL POSTUPANJA ZA UČENIKE ZA VRIJEME ODLASKA KUĆAMA, NAKON NAPUŠTANJA ŠKOLE**

* Ukoliko se dogodi potres nakon što si napustio školu i krenuo svojoj kući budi miran i odmakni se od objekata koji bi se mogli srušiti.
* Odmakni se od rubova kuća da na tebe ne bi pali crijepovi ili komadi žbuke.
* Pokrij glavu torbom, debljom odjećom ili rukama da se zaštitiš od mogućih padajućih predmeta.
* Nakon prestanka trešnje mirno, ali bez nepotrebnog zadržavanja požuri svojoj kući.

**PREVENTIVNE RADNJE ZA KOJE SU ODGOVORNI DJELATNICI ŠKOLE**

* Edukacija djece o potresima i što im je činiti tijekom i nakon potresa.
* Pokazati djeci sigurna mjesta u prostoru.
* Organizirati vježbe kako bi naučili što treba raditi i kako reagirati u slučaju potresa.
* Voditi računa o pohranjivanju opreme i pozicioniranju iste: namještaj, police, slike moraju bit stabilne, učvršćene u zidove, teške i staklene stvari smjestite na niske pozicije.

**Prilog**: Plan evakuacije Osnovne škole „Trstenik“- Split

Ravnateljica:

Antonela Petrić, dipl.uč.

\_\_\_\_\_\_\_\_\_\_\_\_\_\_\_\_\_\_\_\_\_\_\_

U Splitu, 12.4.2021.







